作者:楊梓
標題:忠義士豫讓吞炭・金盞兒
內容:扭回身，上階跟。(智雲)豫讓，你又來了，再若阻當我，一劍揮之兩段。(正末唱)見他惡哏哏畫色十分慍，劍橫秋水氣凌雲。折末屍骸橫百段，熱血汙黃塵。忠臣個怕死，怕死不忠臣。(智雲)左右，與我拿下豫讓，斬訖報來。(眾拿科)(韓、魏勸，雲)主公不可。今欲早伐，先斬家臣，于軍不利。待平了趙氏，斬之未遲。(智雲)看二君之面，教豫讓權寄下這一顆頭，待除了趙氏，不道肯輕饒了你哩。(正末雲)謝我主不殺之恩。主公不聽豫讓之言，後悔之晚也。